രണ്ട് യോനിയും രണ്ട് ഗര്ഭപാത്രവുമുള്ള യുവതി അമ്മയായി സിഡ്നി: രണ്ട് യോനിയും രണ്ട് ഗര്ഭപാത്രവുമുള്ള യുവതി അമ്മയായി. ആസ്ട്രേലിയന് സ്വദേശിയും മുപ്പത്തൊന്നുകാരിയുമായ എവ്ലീനാണ് ഡോക്ടര്മാരുടെ കണക്കുകൂട്ടലുകള് പോലും തെറ്റിച്ച് ആരോഗ്യമുള്ള കുഞ്ഞിന് ജന്മം നല്കിയത്. അത്യപൂര്വമായി കാണുന്ന ജനിതക വൈകല്യമാണ് എവ് ലീനെയും ബാധിച്ചത്. പ്രായപൂര്ത്തിയായപ്പോള് തന്നെ തന്റെ വൈകല്യം എവ്ലീന് മനസിലാക്കിയെങ്കിലും പുറത്താരോടും പറഞ്ഞില്ല. ആള്ക്കാര് തന്നെ കളിയാക്കും എന്ന ഭയമായിരുന്നു അവര്ക്ക്. മുതിര്ന്നപ്പോള് ലൈംഗിക തൊഴിലാളിയായി മാറിയ എവ്ലീനെ തന്റെ സ്ഥിരം കസ്റ്റമറായ ഒരു ഗൈനക്കോളജിസ്റ്റാണ് ശരിക്കും രക്ഷപ്പെടുത്തിയത്. എവ്ലീന്റെ ശാരീരികമായ പ്രത്യേകതകള് മനസിലാക്കിയ അയാള് ആവശ്യമായ മാര്ഗ നിര്ദ്ദേശം നല്കുകയായിരുന്നു. ഒപ്പം ചികിത്സിക്കാനും തയ്യാറായി. പരിശോധനകള് കഴിഞ്ഞപ്പോള് എവ്ലീന്റെ ഗര്ഭപാത്രത്തിന് കുഞ്ഞിനെ വഹിക്കാനുള്ള കഴിവില്ലെന്ന് ഡോക്ടര്മാര്ക്ക് മനസിലായി. തുടര്ന്ന് അതിനുള്ള ചികിത്സകളായി . ചികിത്സ പൂര്ത്തിയായപ്പോള് ക്രിതൃമ മാര്ഗത്തിലൂടെ ഗര്ഭിണിയാകുന്നതാണ് നല്ലതെന്നായിരുന്നു ഡോക്ടര്മാരുടെ നിര്ദ്ദേശം. എന്നാല് എവ്ലീനും പങ്കാളിക്കും അതിന് താത്പര്യമില്ലായിരുന്നു. ഒടുവില് ആഗ്രഹംപോലെ സ്വാഭാവികമായ ലൈംഗിക ബന്ധത്തിലൂടെ തന്നെ എവ്ലീന് ഗര്ഭിണിയായി.പിന്നെ ബെഡ് റെസ്റ്റിന്റെ നാളുകളായിരുന്നു. ഡോക്ടര്മാരുടെ നിര്ദ്ദേശങ്ങള് അപ്പടി പാലിച്ചു. രണ്ട് യോനിയുള്ളതിനാല് മറുപിളളയും മറ്റും പുറത്തുവരുന്നത് പ്രയാസകരമാണെന്ന് വ്യക്തമായതാേടെ സിസേറിയന് നടത്താന് ഡോക്ടര്മാര് നിര്ദ്ദേശിക്കുകയായിരുന്നു.